**Ert tú okkara komandi starvsfelagi? Kom og ver ein partur av okkara kveikjandi terapeutiska toymi**

Søkt verður eftir:

* **1 fysioterapeut til fast starv**

til nýggja terapeutiska toymið hjá VEKS.

Starvsbrøkur 1,0 ella eftir nærri avtalu.

Sum partur av nýstovnaða terapeutiska toyminum hjá VEKS hevur tú tilvísing til terapeutiska leiðaran. Toymið er í løtuni mannað við 3 fysioterapeutum, 3 ergoterapeutum og einum hjálparfólki. Har annar fysioterapeuturin er terapeutiskur leiðari.

**Endamál**

Terapeutiska toymið hevur m.a. til endamáls, at borgarar 67+ í VEKS:

* Verða møttir, har tey eru á lívsleið síni.
* Í mesta mun varðveita lívsgóðsku sína.
* Verða stimbrað likamliga, sálarliga og sosialt.
* Varðveita eini góð og innihaldsrík ellisár heima.
* Fáa neyðugu endurvenjing og endurmenning.

**ARBEIÐSUPPGÁVUR:**

* At veita terapeutiskar tænastur og ráðgeving til borgarar og starvsfelagar.
* Gera førleikametingar.
* Endurvenja og/ella endurmenna borgarar, ið eru komnir á eitt lægri førleikastøði.
* At viðvirka til trivna og fakliga menning í toyminum.
* At samstarva í einum tvørfakligum umhvørvi.

Sum partur av nýstovnaða terapeutiska toyminum, fært tú møguleika at seta dám á tilboðini, VEKS fer at bjóða borgarum sínum.

Starvið inniheldur fjølbroyttar fakligar og persónligar avbjóðingar, har tú bæði kemur at arbeiða sjálvstøðugt og í tøttum samstarvi við m.a. leiðslu, starvsfólk, borgarar og avvarðandi.

**FØRLEIKAKRØV:**

* Prógv og góðkenning sum fysioterapeutur.
* Góð samskiftisevni – bæði skriftliga og munnliga.
* KT- førleika á brúkarastøði.
* Síggja møguleikar í broytingum, borgarum og starvsfólki at gagni

**SETANARVIÐURSKIFTI:**

Starvið verður at seta pr. 1. novembur 2024 ella eftir nærri avtalu, og verður lønt smb. sáttmála millum Fysioterapeutfelag Føroya/Ergoterapeutfelagið og Fíggjarmálaráðið og Kommunala Arbeiðsgevarafelagið.

**UMSÓKN:**

Umsókn saman við prógvum, góðkenning, og CV skulu sendast til veks@veks.fo og viðmerkjast “**Terapeutur í VEKS**”. Umsóknarfreistin er **mánadagin tann 7. oktobur 2024 klokkan 12.**

Samrøður kunnu væntast at verða í viku 41-42 ella eftir nærri avtalu.

Meira fæst at vita um starvið við at venda sær til Saritu V. Vesturtún, leiðara tlf. 793244, ella við telduposti til veks@veks.fo.

**VEKS** ynskir at veita somu tænastur til sama tørv. VEKS veitir tænastur til borgaran eftir einum samskipaðum leisti. Meira kunning um VEKS sæst á heimasíðu okkara veks.fo